
ΜΟΥΣΙΚΗ

Μουσικό – εκπαιδευτικό πρόγραμμα

«Γνωρίζοντας τη Μουσική και τους Μουσικούς»

Σχεδιασμός, επιμέλεια:  Γιώργος Κουμεντάκης
Δεύτερος Κύκλος
Σάββατο 17 και την Κυριακή 18 Μαρτίου 2012 

Με ελεύθερη είσοδο

Το Ίδρυμα Μιχάλης Κακογιάννης και η Πρωτοβουλία Κοινωνικής Ευαισθητοποίησης «Πρώτα το Παιδί» διοργανώνουν το Μάρτιο του 2012 το μουσικό – εκπαιδευτικό πρόγραμμα «Γνωρίζοντας τη Μουσική και τους Μουσικούς». Ο σχεδιασμός, η πρόταση και επιμέλεια του προγράμματος είναι του Γιώργου Κουμεντάκη. Το πρόγραμμα πραγματοποιείται με την ευγενική χορηγία του Ταχυδρομικού Ταμιευτηρίου. 

Βασικός στόχος αυτού του προγράμματος είναι η δημιουργία ενός περιβάλλοντος όπου μπορεί να ανθίσει η μουσική προσφορά. Οι καλλιτέχνες και οι ομάδες, που έχουν επιλεγεί, κινούνται στο χώρο της μουσικής εκπαίδευσης σε ένα επίπεδο ελευθέρων σπουδών και το κοινό χαρακτηριστικό στην προσφορά τους είναι ότι πρόκειται για νέες δυνάμεις οι οποίες μέσα από μία εκπαιδευτική διαδικασία υψηλού επιπέδου καταλήγουν σε μία καλλιτεχνική σύμπραξη με αξιόλογο μουσικό αποτέλεσμα μέσω της έρευνας και της ανταλλαγής παραδόσεων, μουσικών εμπειριών και υλικού.

Μία πολύ σημαντική παράμετρος του προγράμματος έγκειται στο γεγονός ότι στις συλλογικές συμμετοχές του 2ου κύκλου συναυλιών περιλαμβάνονται σχήματα και προσπάθειες από την περιφέρεια (Κυκλάδες και Μακεδονία) όπου έχουν δημιουργηθεί δυναμικές μουσικές κοινότητες με διαρκή παρουσία και έντονη εκπαιδευτική και καλλιτεχνική δραστηριότητα.

 Ο δεύτερος κύκλος «Μουσικές Κοινότητες» περιλαμβάνει ακόμη τρεις συναυλίες το Σάββατο 17 και την Κυριακή 18 Μαρτίου 2012 από καταξιωμένους συνθέτες -μουσικούς σε σύμπραξη με αναγνωρισμένα μουσικά σύνολα της Αθήνας αλλά και της περιφέρειας.  

-Νίκος Κυπουργός και η Ορχήστρα Κυκλάδων

Η νεοσύστατη ορχήστρα αποτελείται από 18 μέλη που συνδυάζουν μία μεγάλη ποικιλία παραδοσιακών, λαϊκών οργάνων και τραγούδι.

Το πρόγραμμα της συναυλίας περιλαμβάνει ελληνική μουσική και τραγούδια σε όλες τις εκφάνσεις, παραδοσιακή, λαϊκή και έντεχνη.


- Αλέξανδρος Μούζας με το Ergon Ensemble 

Το ERGON ENSEMBLE πρωτοεμφανίστηκε το 2004 σαν άτυπο μουσικό σύνολο του Φεστιβάλ Παξών. Έχει πάρει την σημερινή μορφή του από το 2008. Απαρτίζεται από ταλαντούχους μουσικούς που έχουν συμμετάσχει, όλα αυτά τα χρόνια, στο International Ensemble Modern Academy στους  Παξούς.  


- ΝΕΟΙ ΠΑΝΕΣ

Μία μουσική πρόβα / εργαστήριο για τις ελληνικές & «καθ’ ημάς» μουσικές παραδόσεις   

Το μουσικό σύνολο / εργαστήριο «Νέοι Πάνες» του Τμήματος Μουσικής Επιστήμης & Τέχνης του Πανεπιστημίου Μακεδονίας, προσφέρει μία παρουσίαση των μουσικών οργάνων που δεσπόζουν εδώ και αιώνες στο λαϊκό και λόγιο πολιτισμό της νότιας Βαλκανικής.  

Οι νέοι μουσικοί που απαρτίζουν την ομάδα αυτή - φοιτητές και αυριανοί επαγγελματίες - μαζί με τους καθηγητές τους, «μουσικοτροπούν» και αυτοσχεδιάζουν με την πλούσια φρασεολογία και την περίτεχνη αρχιτεκτονική των οικείων μουσικών μας παραδόσεων, προτείνοντας μία ερμηνεία που φιλοδοξεί να συγκεράσει την παλαιά με τη σύγχρονη μουσική πράξη της πόλης.

Μετά την παρουσίαση θα ακολουθήσει μία μουσική παράσταση 30 λεπτών όπου και θα παρουσιαστούν σκοποί και συνθέσεις μέσα από τους οποίους αναδεικνύονται τα μουσικά όργανα, που θα παρουσιαστούν. 

Καλλιτεχνική επιμέλεια, συντονισμός μουσικού συνόλου: Ατζακάς Θύμιος, Αχαλινωτόπουλος Μάνος, Σινόπουλος Σωκράτης, Τσικουρίδης Λευτέρης 
Το Πρόγραμμα απευθύνεται σε μαθητές μέσης εκπαίδευσης, με έμφαση στους μαθητές των Μουσικών και Καλλιτεχνικών Σχολείων, των Ειδικών Σχολείων και των Ωδείων, και αποτελεί εργαλείο για τους εκπαιδευτικούς των συναφών κλάδων.

Μουσικό-εκπαιδευτικό Πρόγραμμα:

«Γνωρίζοντας τη Μουσική και τους Μουσικούς»

Συναυλίες Β’ Κύκλου

Σάββατο 17 Μαρτίου στις 12:00 -14:00 Αλέξανδρος Μούζας με το Ergon Ensemble  Σάββατο 17 Μαρτίου στις 20:00 - 22:00 Νίκος Κυπουργός & η Ορχήστρα Κυκλάδων

Κυριακή 18 Μαρτίου στις 12:00 -14:00 Νέοι Πάνες – Θύμιος Ατζακάς και Σωκράτης Σινόπουλος
Αίθουσα: Θέατρο

Είσοδος Ελεύθερη 
Κρατήσεις Θέσεων: 210 34 18 579
Χορηγός Προγράμματος: Ταχυδρομικό Ταμιευτήριο

Με την Υποστήριξη της Πρωτοβουλίας Κοινωνικής Ευαισθητοποίησης 

«Πρώτα το Παιδί».

****

COLD BLOODED BLUE

από τον συνθέτη Κώστα Δημουλέα

Μουσική παράσταση σε ποίηση

Ηλία Λάγιου, Γιάννη Βαρβέρη και Γιώργου Κοροπούλη

12, 13, 19, 20, 26 και 27 Μαρτίου 2012, στις 21:30

(Δευτέρα- Τρίτη)

Ο συνθέτης Κώστας Δημουλέας παρουσιάζει στο Black Box του Ιδρύματος Μιχάλης Κακογιάννης τη μουσική παράσταση ¨Cold Blooded Blue", σε ποίηση Ηλία Λάγιου, Γιάννη Βαρβέρη και Γιώργου Κοροπούλη.

"Αιρετική" ποίηση, "αιρετικά" μελοποιημένη με τη συμμετοχή μιας σύγχρονης jazz μπάντας, θεατρική δράση και κινηματογραφική εικόνα συνθέτουν ιστορία ενός "αντι-ήρωα" που προσπαθεί να ισορροπήσει στον παραλογισμό του σύγχρονου ελληνικού αστικού τοπίου. Μία μουσική παράσταση που χαρακτηρίζεται άλλοτε με σουρεαλιστική διάθεση και άλλοτε από ωμό και σαρκαστικό τρόπο έκφρασης.

ΣΥΝΤΕΛΕΣΤΕΣ

Σύλληψη - μουσική πιάνο:- 
Κώστας Δημουλέας

Σκηνοθεσία - video:
Μάρκος Λειβαδάρος

Βοηθός Σκηνοθέτης:
Μαρία Κόντου

Σκηνογραφία - Φωτισμοί:
Παναγιώτης Δημουλέας

Οργάνωση Παραγωγής:
Kochlias Art

Τραγούδι - πιάνο:
Σάσα Παπαλάμπρου, Περικλής Μπισκίνης

Κοντραμπάσο:
Γιάννης Πλαγιανάκος

Σοπράνο σαξόφωνο:
Παναγιώτης Ράπτης

Ντραμς:
Γιώργος Σπανός

Ηθοποιός:
Δημήτρης Βέργαδος

COLD BLOODED BLUE 

από τον συνθέτη Κώστα Δημουλέα

Μουσική παράσταση σε ποίηση 

Ηλία Λάγιου, Γιάννη Βαρβέρη και Γιώργου Κοροπούλη

Δευτέρα 12, Τρίτη 13, Δευτέρα 19, Τρίτη 20, 

Δευτέρα 26 και Τρίτη 27 Μαρτίου 2012, στις 21:30

Αίθουσα: Black Box

Διάρκεια: 80' 


Τιμή εισιτηρίων: 12€, Κανονικό 



       9€ Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & 

            Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι 


Κάρτας  Πολιτισμού/ ΑμΕΑ, άνω των 65 

*******
Mουσικοθεατρική παράσταση
ΑΝΑΤΟΛΙΚΟ ΤΟΞΟ

του

Νίκου Παπακώστα
με τους: 

Δημήτρης Μπάσης, Νάντια Καραγιάννη, Λυδία Σέρβου, Κώστα Ξυλά

Φιλική συμμετοχή: Φαίη Ξυλά, Κωνσταντίνος Γιαννακόπουλος

Συνοδεύει η Ορχήστρα: Canto Mediterraneo
Πέμπτη 15 Μαρτίου 2012, στις 21:00

Ο  συνθέτης Νίκος Παπακώστας με την ορχήστρα διαχρονικής  Μεσογειακής μουσικής CANTO MEDITERRANEO, που αποτελείται από κορυφαίους έλληνες σολίστ,  μας προσκαλεί σ’ ένα  μουσικό ταξίδι  στο Ανατολικό Ελληνικό τόξο, την Πέμπτη 15 Μαρτίου 2012, στις 21:00,  στο Θέατρο του Ιδρύματος Μ. Κακογιάννης. 

Μαζί του συμπράττουν οι: Δημήτρης Μπάσης, Νάντια Καραγιάννη, Λυδία Σέρβου Κώστας Ξυλάς στο τραγούδι, ενώ συμμετέχουν φιλικά και οι ηθοποιοί Φαίη Ξυλά και Κωνσταντίνος Γιαννακόπουλος.  
Η μουσική περιήγηση ξεκινά από  την Πόλη  και καταλήγει στην Ήπειρο με ενδιάμεσους σταθμούς τη Σμύρνη, το Αιγαίο και την Κρήτη.                                                                                                        Η παράσταση περιλαμβάνει τραγούδια των πιο πάνω περιοχών από τον 15ο μέχρι τον 19ο αιώνα.
Επιπλέον,  θα ερμηνευθούν  και αποσπάσματα από τα έργα του συνθέτη, που γνώρισαν  διεθνή αποδοχή, όπως: ΒΑΛΚΑΝ, ΜΥΣΤΙΚΟΣ ΕΣΠΕΡΙΝΟΣ, ΤΑΞΙΔΙΑ ΚΑΙ ΟΝΕΙΡΑ κ.α., όπως και το λαϊκό ορατόριο ΤΟ ΓΕΦΥΡΙ ΤΗΣ ΑΡΤΑΣ, που παρουσιάστηκε σε πρώτη παγκόσμια εκτέλεση στο Μέγαρο Μουσικής Αθηνών στις 14/3/09 σε διεύθυνση του Μαέστρου Μιχάλη Πατσέα και έχει συμπεριληφθεί στο ρεπερτόριο της COMPAGNIA D’ OPERA ITALIANA, γνωρίζοντας τεράστια επιτυχία.   
Πέμπτη 15 Μαρτίου 2012, στις 21:00

Mουσικοθεατρική παράσταση
ΑΝΑΤΟΛΙΚΟ ΤΟΞΟ

του

Νίκου Παπακώστα
με τους 

Δημήτρη Μπάση, Νάντια Καραγιάννη, Λυδία Σέρβου, Κώστα Ξυλά
Φιλική συμμετοχή: Φαίη Ξυλά, Κωνσταντίνος Γιαννακόπουλος

Συνοδεύει η Ορχήστρα: Canto Mediterraneo
Αίθουσα: Θέατρο

Διάρκεια: 2 ώρες και 15 '

Εισιτήριο: 15€, Ενιαίο 
*****
ΘΕΑΤΡΟ
ΕΛΕΝΗ

του Ευριπίδη

σκηνοθεσία Άρης Μιχόπουλος
ΕΤΑΙΡΕΙΑ ΘΕΑΤΡΟΥ Η ΑΛΛΗ ΠΛΕΥΡΑ

Δευτέρα 12 & Τρίτη 13 Μαρτίου 2012, στις 20:30

Δύο παραστάσεις και για μεγάλους

Η Εταιρεία Θεάτρου Η ΑΛΛΗ ΠΛΕΥΡΑ παρουσιάζει την τραγωδία Ελένη του Ευριπίδη, σε σκηνοθεσία Άρη Μιχόπουλου, στο  Ίδρυμα Μιχάλης Κακογιάννης, για δύο μόνο παραστάσεις ανοικτές στο ευρύ κοινό, τη Δευτέρα 12 και την Τρίτη 13 Μαρτίου 2012, στις 20:30. 

Η Ελένη του Ευριπίδη, ανήκει στη διδακτέα ύλη του Γυμνασίου και παρουσιάζεται με μεγάλη επιτυχία για τρίτη χρονιά στο Ίδρυμα Μιχάλης Κακογιάννης, σε ειδικές πρωινές παραστάσεις για μαθητές. 
Σημειώνουν οι συντελεστές της παράστασης: "Εκείνο που, ίσως, γοητεύει περισσότερο σε αυτό το έργο είναι ο μετασχηματισμός. Μοιάζει ο ίδιος ο μύθος να κοιτάζεται στον καθρέφτη και να βλέπει τον εαυτό του, χαμογελώντας, ίσως ειρωνικά, ίσως με πίκρα. Ο Ευριπίδης παίρνει την ιστορία που διδαχτήκαμε πρώτη από όλες τις άλλες στα γυμνασιακά βιβλία, εκείνη της αρπαγής της Ωραίας Ελένης, και, χωρίς να αλλάξει κάτι από το πραγματικό αντικείμενο, διαστρεβλώνει με τρόπο ποιητικό και υπαινικτικό το καθρεφτιζόμενο είδωλό του.
Καθρέφτες, σκιές και είδωλα. Υλικά της παράστασης όλα αυτά που δεν μπορεί κανείς να αγγίξει, που είναι αντανακλάσεις και όχι τα ίδια τα αντικείμενα. Στόχος να φανούν τελικά εκείνα που μας αγγίζουν περισσότερο, που μας κάνουν να τρομάζουμε ή να νιώθουμε ντροπή. Ο καθρέφτης που μας δείχνει όχι το είδωλο, μα τον πραγματικό μας εαυτό."

Η "Ελένη" του Ευριπίδη, ανέβηκε για εκπαιδευτικούς λόγους και έχει διανύσει με επιτυχία την πορεία της, αφού την έχουν ήδη παρακολουθήσει χιλιάδες μαθητές. Μετά δε την παρότρυνση κοινού, εκπαιδευτικών και κριτικών παρουσιάζεται και για δύο μόνο βραδινές παραστάσεις, ανοικτές σε όλους.  
ΣΥΝΤΕΛΕΣΤΕΣ

Μετάφραση: Τάσος Ρούσσος
Σκηνοθεσία: Άρης Μιχόπουλος
Χορογραφία: Κώστας Αντωνάτος
Μουσική: Χρίστος Θεοδώρου
Σκηνικά: Άρης Μιχόπουλος
Κοστούμια: Σταματία Αντωνάτου
Φωτισμοί: Κατερίνα Παπαδάκου
Δραματολογία: Κόννη Σοφιάδου
Φωτογραφίες: Μαριλένα Σταφυλίδου

Ερμηνεύουν: Θάλεια Γρίβα, Γιάννης Δουράτσος, Αλίκη Ζαχαροπούλου, 


            Μενέλαος Ζαφειρόπουλος, Δήμητρα Κόκκορη, Δέσποινα Μαλλιαρού, 

                         Σωτήρης Μπακόλας, Πάνος Τρουμπουνέλης, Αντιγόνη Φρυδά.

ΕΛΕΝΗ

του Ευριπίδη

ΕΤΑΙΡΕΙΑ ΘΕΑΤΡΟΥ Η ΑΛΛΗ ΠΛΕΥΡΑ

Δύο παραστάσεις για μεγάλους

Δευτέρα 12 & Τρίτη 13 Μαρτίου 2012, στις 20:30

Διάρκεια: 90’

Αίθουσα: Θέατρο

Εισιτήρια: 10€, 

                      5€ για μέλη ΣΕΗ και μέλη Συλλόγου Θεατρολόγων

                      Ισχύουν ατέλειες  Σπουδαστών Δραματικών Σχολών
ΕΙΚΑΣΤΙΚΑ
ΕΙΜΑΣΤΕ ΟΛΟΙ ΕΛΛΗΝΕΣ

30 Σκιτσογράφοι - Γελοιογράφοι από όλο τον κόσμο

παρουσιάζουν έργα τους υπό το γενικό τίτλο
«ΑΛΛΗΛΕΓΓΥΗ : Αξία δημοκρατίας και πολιτισμού»

Πέμπτη 15 έως Κυριακή 18 Μαρτίου 2012
Εγκαίνια: Πέμπτη 15 Μαρτίου 2012, στις 19:00
Η EduCartoon-η γελοιογραφία στην εκπαίδευση- και ο σκιτσογράφος  Μιχάλης Κουντούρης, με την υποστήριξη του Ιδρύματος Μιχάλης Κακογιάννης, παρουσιάζουν από τις 15 έως τις 18 Μαρτίου 2012 έργα σκιτσογράφων από όλο τον κόσμο που ανταποκρίθηκαν στο κάλεσμα με τίτλο  «ΑΛΛΗΛΕΓΓΥΗ : Αξία δημοκρατίας και πολιτισμού» στο πλαίσιο του παγκόσμιου κινήματος ΕΙΜΑΣΤΕ ΟΛΟΙ ΕΛΛΗΝΕΣ.  

Τα εγκαίνια θα πραγματοποιηθούν την Πέμπτη 15 Μαρτίου στις 19:00.

Το κίνημα ΕΙΜΑΣΤΕ ΟΛΟΙ ΕΛΛΗΝΕΣ, που ξεκίνησε μέσω του διαδικτύου (blogs και ιστοσελίδες κοινωνικής δικτύωσης), καθώς και η γελοιογραφία του πολυβραβευμένου Έλληνα σκιτσογράφου Μ. Κουντούρη, η οποία δημοσιεύτηκε στο διαδίκτυο και είχε εντυπωσιακό αριθμό σχολίων και αναδημοσιεύσεων διεθνώς, αυτή την περίοδο, αποτέλεσαν την αφορμή για την πρόσκληση 30 σκιτσογράφων από όλο τον κόσμο που με το πενάκι τους περνούν το δικό τους μήνυμα αλληλεγγύης υπέρ του ελληνικού λαού, της δημοκρατίας και του πολιτισμού. 

Συμμετέχουν σκιτσογράφοι από την Γαλλία, Ιταλία, Αγγλία, Ολλανδία, Ιρλανδία, Πορτογαλία, Λουξεμβούργο, Αυστρία, Φινλανδία, Ρουμανία, Βουλγαρία, Κούβα, Βραζιλία, Μεξικό, Αργεντινή, Η.Π.Α. κ.α.

Μετά την παρουσίασή της, για 4 μόνο ημέρες στο ΙΜΚ  η έκθεση θα ταξιδεύσει σε όλη την Ελλάδα και σε Δήμους που έχουν ήδη εκδηλώσει το ενδιαφέρον τους να τη φιλοξενήσουν. 
30 Σκιτσογράφοι από όλο τον κόσμο

ΕΙΜΑΣΤΕ ΟΛΟΙ ΕΛΛΗΝΕΣ

«ΑΛΛΗΛΕΓΓΥΗ: Αξία δημοκρατίας και πολιτισμού»
15 - 18 Μαρτίου 2012
Εγκαίνια: Πέμπτη 15 Μαρτίου 2012, στις 19:00

Εκθεσιακός  χώρος  1ου ορόφου 

Διάρκεια Έκθεσης: 15 έως 18 Μαρτίου 2012
Ώρες λειτουργίας: Δευτ - Κυρ 18:00 - 22:00

Είσοδος Ελεύθερη
****

Έκθεση Ζωγραφικής

Ροζίνα Καρώνη
Ζωγραφική της εν συναίσθησης

Από Κυριακή 18 Μαρτίου έως Κυριακή 1 Απριλίου 2012


50 πίνακες και ανάλογα ταυτοποιημένα ποιήματα με συνοδεία μουσικών συνθέσεων, αποδίδουν με τρόπο μοναδικό την πορεία του ανθρώπινου όντος, καθώς εξελίσσεται συνειδησιακά και οδεύει στο δικό του «Ατέρμονα».

Ροζίνα Καρώνη
Ζωγραφική της εν συναίσθησης

Από Κυριακή 18 Μαρτίου έως Κυριακή 1 Απριλίου 2012
Αίθουσα: Εκθεσιακός χώρος 2ου ορόφου

Ώρες λειτουργίας: Δευ - Κυρ. 18:00 - 22:00

Είσοδος Ελεύθερη

*****
Έκθεση Ζωγραφικής

“Χρώμα στην Πατρίδα των καιρών”

με τη συμμετοχή 24 ζωγράφων
Από Δευτέρα 19 Μαρτίου έως την Τρίτη 3 Απριλίου 2012

Εγκαίνια: Δευτέρα 19 Μαρτίου, στις 20:00
Την δραματική κατάσταση που ζει η χώρα μας σήμερα - και με αφορμή το βιβλίο - ποίημα "Πατρίδα των καιρών" του Γιώργου Δουατζή - καταγράφουν με έργα τους εικοσιπέντε ζωγράφοι σε ένα εικαστικό-ποιητικό γεγονός με τίτλο  “Χρώμα στην Πατρίδα των καιρών” στο Ίδρυμα Μ. Κακογιάννης. Η έκθεση εγκαινιάζεται τη Δευτέρα 19 Μαρτίου,  στις 20:00,  και θα διαρκέσει έως και την Τρίτη 3 Απριλίου 2012.  Σημαντικό μέρος των εσόδων από την πώληση των έργων θα εκχωρηθεί από τους δημιουργούς για την ενίσχυση ευπαθών ομάδων στο Δήμο Ταύρου.  

Οι ζωγράφοι που μετέχουν (με αλφαβητική σειρά) είναι: 

Αγγελίδης Νίκος, Αμάραντος Μιχάλης,  Βατανίδης Στάθης,
 

Γιαγιάνος Απόστολος,  Γιαννακάκη Μαρία,  Δρούγκας Αχιλλέας,  Κανά Ρένα,  Καράς Χρίστος, Κατσαδιώτης Χριστόφορος,  Κατσουλίδη Μαριάννα, 

Κοντέλλης Ανδρέας,  
Λαζόγκας Γιώργος, Μαρτίνου Ελεάννα,  

Μαστερόπουλος Γιάννης,  Μετζικώφ Γιάννης,  Μπότσογλου Χρόνης, 

Νικολάου Ανδρέας, Ρήνας Βαγγέλης, Σάμιος Παύλος, Σαρακατσιάνος Χρήστος, Σκουλά Μαρία, Σκουλάκης Δήμος, Ψυχάκη Μυρτώ,  Ψυχοπαίδης Γιάννης

Η ιστορικός τέχνης Ήρα Παπαποστόλου, που επιμελήθηκε την όλη εκδήλωση, γράφει μεταξύ άλλων στον κατάλογο της έκθεσης:  “24 καλλιτέχνες, η τραγική κατάσταση που ζει η χώρα και το βιβλίο-ποίημα Πατρίδα των καιρών του Γιώργου Δουατζή. Τρεις αφετηρίες, μια συνάντηση, ένας γόνιμος διάλογος. Εικαστικοί διαφορετικών γενεών, τεχνοτροπιών, προσεγγίσεων, διαλέγουν στίχους από το ποίημα, διαλέγονται με αυτό και το μεταμορφώνουν σε εικόνες. Το ποιητικό έργο διαχέεται μέσα από τα χέρια των καλλιτεχνών και παίρνει άλλη μορφή. Ρεαλισμός, εξπρεσιονισμός, εννοιολογική τέχνη, υπερρεαλισμός, αφηρημένη τέχνη, συναντιούνται και ανασυνθέτουν την Πατρίδα των Καιρών, μια πατρίδα με τους νικητές και τους ηττημένους της, με το σκοτάδι αλλά και το φως της, με τις μάσκες λύπης της, αλλά και με την ελπίδα της”.
Ο Γιώργος Δουατζής σημειώνει μεταξύ άλλων στον κατάλογο της έκθεσης: “Όταν έγραφα στα τέλη του 2009 την "Πατρίδα των καιρών", η οποία εκδόθηκε το 2010, δεν μπορούσα να φανταστώ τη ραγδαία επιδείνωση αυτής της πολύπλευρης κρίσης που εμφανίστηκε μόνον ως  οικονομική, αλλά τη θεωρώ φυσική μετεξέλιξη της κρίσης πολιτισμού, κοινωνίας, πολιτικής, ως και εθνικής υπόστασης. Ως άλλος κακός προφήτης βλέπω δυστυχώς τώρα να επιβεβαιώνονται οι στίχοι μου, να σκοτεινιάζει κι άλλο η πατρίδα μου, να ξεχειλίζουν ο ανθρώπινος πόνος, η απόγνωση, το έλλειμμα δημοκρατίας και η οργή.  

Η έκθεση αυτή επιχειρεί να καταστεί μια μικρή κραυγή υπόμνησης, ανθρωπιάς και αλληλεγγύης».

Έκθεση Ζωγραφικής

“Χρώμα στην Πατρίδα των καιρών”

με τη συμμετοχή 24 ζωγράφων  

Από Δευτέρα 19 Μαρτίου έως την Τρίτη 3 Απριλίου 2012

Εγκαίνια: Δευτέρα 19 Μαρτίου 2012, στις 20:00

Αίθουσα: Εκθεσιακός χώρος 1ου ορόφου

Ώρες λειτουργίας: Δευ - Κυρ. 18:00 - 22:00

Είσοδος Ελεύθερη

****
MCF BAR | RESTO

Hitchcock: The Pop Up Restaurant
Η ιδέα ενός κινητού εστιατόριου, χωρίς κεφάλαιο επένδυσης, προϊόντος της οικονομικής κρίσης, προέκυψε από μακρές τηλεφωνικές συζητήσεις του Κώστα Γώγου και του Δημήτρη Ξανθούλη τον Ιανουάριο του 2012.

Ένα “virtual” εστιατόριο σε πραγματικό όμως χρόνο, χωρίς έδρα, αλλά που θα φιλοξενείται σε άλλους χώρους, πιο εναλλακτικούς, (μουσεία γκαλερί, ιδρύματα κλπ.) ή ακόμη και σε άλλα εστιατόρια.

Η ιδέα είναι να παρέχεται ένα πραγματικά «σπιτικά» μαγειρεμένο μενού κάθε φορά, σε προσιτή τιμή. Ή αλλιώς αυτά που θα θέλανε να τρώνε οι δύο μη επαγγελματίες μάγειρες, εάν ήταν πελάτες σε κάποιο άλλο εστιατόριο… Ένα είδος «συσσιτίου» - πάρτι, με καλές πρώτες ύλες, για νεόπτωχους, καλλιτέχνες, παντελώς κατεστραμμένους, κοσμικούς και μη, περαστικούς, περίεργους, νεόπλουτους, κλπ.

Εκ των υστέρων, φίλοι που ζουν στην Νέα Υόρκη, μας είπαν, ότι είναι κάτι πολύ διαδεδομένο εκεί και ονομάζεται Pop - up restaurant εστιατόριο δηλαδή «νομαδικό» που ξεφυτρώνει από το πουθενά. Μας άρεσε αυτό και έτσι στον κάπως σουρεαλιστικό τίτλο του εστιατορίου, (Hitchcock), προϊόν αμηχανίας, παρμένο από ένα τυχαία ανοιγμένο παλιό «Αθηνόραμα» προστέθηκε το “pop-up restaurant”…

Το μενού θεματικό συνήθως είναι αφιερωμένο κάθε φορά σε μία χώρα, (Ταϋλάνδη, Μέση Ανατολή, Μαρόκο κλπ.)

Πρώτος σταθμός αυτού του απολύτως πειραματικού εγχειρήματος, το εστιατόριο μπαρ του Ιδρύματος Μιχάλης Κακογιάννης, (MCF Bar - Resto), όπου και θα φιλοξενείται προς το παρόν, μία φορά την εβδομάδα – κάθε Τετάρτη.
· Την Τετάρτη 14 Μαρτίου 2012, το μενού θα έχει Οθωμανικές επιρροές!
· Κάθε Τετάρτη μετά τις 20:30
· Πληροφορίες - Κρατήσεις: 6944747338, 6944545451
συνεχίζονται:
ΘΕΑΤΡΟ

· «Μετρημένες Μέρες» 

Ομάδα Ήλιος  

Σκηνοθεσία Κώστας Γάκης - Βάσια Ατταριάν
Μια παράσταση βασισμένη στο έργο 

«Οι Αριθμημένοι» του Eλίας Κανέττι
Από Σάββατο 3 Μαρτίου έως Κυριακή 8 Απριλίου 2012
(κάθε Τετάρτη, Παρασκευή κ Σάββατο στις 21:30, Κυριακή στις 20:30)
· Ομάδα Αρένα
«ΟΝΕΙΡΑ»

Are we such stuff as dreams are made on?

του Ουίλιαμ Σαίξπηρ

Από Δευτέρα 5 Μαρτίου έως Τρίτη 24 Απριλίου 2012
κάθε Δευτέρα & Τρίτη στις 21.00
· Η ΓΡΑΜΜΗ
Μαύρη Κωμωδία

του Ίσραελ Άρθουρ Χόροβιτς

σε σκηνοθεσία Γιώργου Σουξέ

Από Πέμπτη 2 Φεβρουαρίου έως Πέμπτη 29  Μαρτίου 2012
Κάθε Πέμπτη στις 21:30
· «4 ΠΛΕΥΡΕΣ»

από την Ομάδα C.ulture V.ictims (C.V.)

από 17/02/2012 έως 04/03/2012
Κάθε Παρασκευή, Σάββατο στις 21:30

και Κυριακή στις 20:00

ΕΚΘΕΣΕΙΣ

· Έκθεση του Φωτογραφικού Έργου
του Πλάτωνα Μάξιμου
EIC ΤΗΝ ΠΟΛΙΝ...

             Ευ Αγωνίζεσθαι,  αρχαία στάδια - θέατρα

             έως Τετάρτη 14 Μαρτίου 2012
ΚΙΝΗΜΑΤΟΓΡΑΦΟΣ
Μάρτιος 2012,  Αφιέρωμα στη Γυναίκα  

· Τετάρτη 14 Μαρτίου 2012, στις 21:30

Η ΑΓΝΩΣΤΗ ΚΥΡΙΑ /MADAME DE... / THE EARRINGS OF MADAME DE... 
Σκηνοθεσία Max Ophuls  (Γαλλία, Ιταλία 1953) Αισθηματική
&
Αντηχούν Μουσικές
Ρωξάνη Παπαδημητρίου & Σπύρος Σουλαδάκης

Η συναυλία είναι ένα αφιέρωμα σε μία μεγάλη κυρία του μουσικού θεάτρου και του κινηματογράφου, την Yvonne Printemps. Μία από τις σημαντικότερες ηθοποιούς-τραγουδίστριες της περιόδου του μεσοπολέμου με καριέρα περίπου πενήντα χρόνων που ενέπνευσε συνθέτες, ποιητές και σκηνοθέτες. 
Στη συναυλία παρουσιάζεται μία συλλογή από τραγούδια από την οπερέτα του Oscar Straus “Trois Valses” που έκανε πρεμιέρα στις 21 Απριλίου 1937 στο Théâtre des Bouffes-Parisiens και στην οποία η Yvonne Printemps ερμήνευσε τους τρεις γυναικείους πρωταγωνιστικούς ρόλους, καθώς και δύο κομμάτια του Francis Poulenc, ανάμεσά τους και το πασίγνωστο “Les chemins d'amour” σε ποίηση του Anouih, το οποίο ο συνθέτης έγραψε το 1940 και το αφιέρωσε στην μεγάλη ερμηνεύτρια. Δύο ακόμα βαλς, ένα από την οπερέτα του Franz Lehar “Giuditta” και το γνωστό “Je te veux” του Erik Satie συμπληρώνουν το ρομαντικό ύφος της συναυλίας.
· Τετάρτη 21 Μαρτίου 2012, στις 21:30

Casablanca 
Σκηνοθεσία Michael Curtiz ( ΗΠΑ, 1942) Ρομαντικό δράμα  
&

Αντηχούν Μουσικές 
Βραδιά Κινηματογραφικής Μουσικής
από τους Ναδίνα Τζιάτζιου, Θάνο Ζήση, Μάριο Καζά

Ένα μουσικό ταξίδι πίσω στο χρόνο με γνωστά τραγούδια από τον κινηματογράφο μας φέρνουν νοσταλγικά την ανάμνηση μιας άλλης εποχής, εκεί όπου η Jazz μουσική επενδύει κλασικές και αγαπημένες ταινίες.
Ερμηνεύουν: Ναδίνα Τζιάτζιου (Soprano), Θάνος Ζήσης (Tenore), Μάριος Καζάς (Piano)
· Τετάρτη 28 Μαρτίου 2012, στις 21:30

DER BLAUE ENGEL / THE BLUE ANGEL/ Ο ΓΑΛΑΖΙΟΣ ΑΓΓΕΛΟΣ 
Σκηνοθεσία Josef von Sternberg (Γερμανία, 1930) Δράμα, Μιούζικαλ 
&

Αντηχούν Μουσικές
 Αναστάσιος Δεληγιάννης 
μαζί του μαθητές της σχολής χορού «Μαρία Σταύρου»

Ο musical performer Αναστάσιος Δεληγιάννης κάνει μια αναδρομή – αφιέρωμα στο καμπαρέ. Τον συνοδεύουν οι μαθητές της σχολής χορού «Μαρία Σταύρου» σε χορογραφίες και φωνητική διδασκαλία του ίδιου. Η παράσταση αναφέρεται στην περίοδο του γερμανικού καμπαρέ όπου η Marlen Dietrich με την αισθαντική φωνή της παρέσυρε και εμψύχωνε το κοινό της μεταπολεμικά, έως και τις πιο πρόσφατες επιτυχίες του αμερικανικού πλέον καμπαρέ στο Broadway.. To Broadway κρατώντας αναλλοίωτο το στυλ του αισθησιασμού και της απλότητας συνέχιζε να δίνει το συναίσθημα των σκοτεινών σημείων ενός cabaret club, με την προσθήκη όμως μεγάλων φωνητικών και χορευτικών επιδεξιοτήτων. 
Μία μουσικό - χορευτική περφόρμανς που θα μας μεταφέρει σε μια άλλη εποχή.. απλά, σε ένα CABARET…
***
ΠΑΡΑΣΤΑΣΕΙΣ ΓΙΑ ΠΑΙΔΙΑ & ΟΛΗ ΤΗΝ ΟΙΚΟΓΕΝΕΙΑ

ΑΦΗΓΗΣΗ για όλη την οικογένεια

Με την παραμυθού Σάσα Βούλγαρη

Κυριακή 18 Μαρτίου 2012
· Το βουνό της Δράκαινας

· Τρία Βασίλεια! Χρυσό, Ασημένιο, Χάλκινο!

ΚΥΡΙΑΚΕΣ με ΚΟΥΚΛΟΘΕΑΤΡΟ

Κάθε Κυριακή 

Εναλλασσόμενο πρόγραμμα παραστάσεων κουκλοθέατρου

για παιδιά από την Unima Ελλάς

Κυριακή 18 Μαρτίου 2012, στις 11:30

"Όταν η Κόκκινη Κλωστή Χάθηκε στο Μεγάλο Δάσος"

ΦΤΟΥΞΕΛΕΥΤΕΡΙΑ
ομάδα κουκλοθέατρου και αφήγησης παραμυθιών

MCF BAR- RESTO
· 'round Midnight Concerts

Αναστάσης Δεληγιάννης

In the mood for love 

16, 23 & 30 Μαρτίου 2012, στις 23:00

· ΑΚΟΥΩ ΦΩΝΕΣ

ΑΠΟ 5/3 ΕΩΣ 3 /4/2012 
Κάθε Δευτέρα & Τρίτη, στις 21:00
· Junk Food
 Έκθεση κολάζ του Τζώρτζη Ταταύλαλη

Έως 30 Απριλίου 2012
********
Ίδρυμα Μιχάλης Κακογιάννης

Πειραιώς 206, Ταύρος, Αθήνα 117 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 

Εισιτήρια προπωλούνται στα ταμεία του Ιδρύματος (Πειραιώς 206, Ταύρος)
Δευ-Παρ 11:00 - 14:00 και τα απογεύματα μία ώρα πριν την παράσταση
Αγορά με πιστωτική κάρτα: 210 3418579, Δευ-Παρ 11:00 - 14:00 και στην Iστοσελίδα του Ιδρύματος www.mcf.gr 

Εισιτήρια προπωλούνται και σε όλα τα καταστήματα PUBLIC
Υποστηρικτές Ιδρύματος Μ. Κακογιάννης
Konstantinos
Playground Productions
Χορηγοί  Επικοινωνίας Ιδρύματος Μ. Κακογιάννης
ΤΑ ΝΕΑ 
    METROPOLIS
    Το Ποντίκι

Αθήνα 9,84          BHMA FM 99.5 
    Ως 3

e-go.gr                  ελculture.gr                 clickatlife.gr        

culturenow.gr    mediasoup.gr               monopoli.gr       in2life.gr
camerastyloonline.wordpress.com
Γραφείο Τύπου ΙΜΚ:  Χαρά Πετρούνια 

 210 52 44 648, 6972 710 991, e-mail: x-petrouyia@ath.forthnet.gr
